

**คำนำ**

เอกสารชุดการเรียนรู้ รายวิชาระเบียนกับธุรกิจในท้องถิ่น (ง30295) ชั้นมัธยมศึกษาปีที่ 4 นี้ จัดทำขึ้นเพื่อช่วยให้นักเรียนเกิดความรู้ ความเข้าใจ และเกิดทักษะในการทำงานที่เกี่ยวข้องกับตนเองในชีวิตประจำวันและงานอาชีพในอนาคต สอดคล้องตามพระราชบัญญัติการศึกษาแห่งชาติ พ.ศ. 2542 และฉบับแก้ไขเพิ่มเติม พ.ศ. 2545 ซึ่งถือนักเรียนมีความสำคัญที่สุด โดยยึดหลักนักเรียนทุกคนมีความสามารถในการเรียนรู้และพัฒนาตนเองได้ ครูผู้สอนจึงมีบทบาทในการวางแผนการเรียนรู้ สื่อการเรียนรู้ ชุดการเรียนรู้นี้ จึงได้จัดทำขึ้นตามหลักสูตรแกนกลางการศึกษาขั้นพื้นฐาน พุทธศักราช 2551 เพื่อมุ่งหวังที่จะส่งเสริมความสามารถในการเรียนรู้ของผู้เรียน เอกสารชุดการเรียนรู้รายวิชาระเบียนการเงินนี้ประกอบไปด้วยชุดการเรียนรู้ทั้งสิ้น 8 เล่ม ดังนี้

เล่มที่ 1 ความรู้เบื้องต้นเกี่ยวกับระเบียน

เล่มที่ 2 ระเบียนเงินสดส่วนบุคคลและระเบียนของสมาคม

เล่มที่ 3 ระเบียนสำหรับธุรกิจ

เล่มที่ 4 การจัดทำบัญชีเบื้องต้น

เล่มที่ 5 การวิเคราะห์การเปลี่ยนแปลงสินทรัพย์ หนี้สิน และส่วนของเจ้าของ (ทุน)

**เล่มที่ 6 สมุดรายวันทั่วไป**

เล่มที่ 7 บัญชีแยกประเภทและการผ่านบัญชี

เล่มที่ 8 งบทดลอง

ชุดการเรียนรู้นี้เป็นหน่วยการเรียนรู้ที่ 6 เรื่อง สมุดรายวันทั่วไป มีขอบข่ายเนื้อหาเกี่ยวกับรูปแบบ ของสมุดรายวันทั่วไป และการบันทึกรายการค้าในสมุดรายวันทั่วไปสำหรับธุรกิจในท้องถิ่น

หวังเป็นอย่างยิ่งว่าชุดการเรียนรู้เล่มนี้ จะเป็นประโยชน์ต่อนักเรียนทุกคนที่ศึกษาหาความรู้ และฝึกปฏิบัติทักษะด้วยตนเองและสามารถนำความรู้ตลอดจนทักษะที่ได้รับไปใช้ในชีวิตประจำวัน และงานอาชีพได้

ชนัญกาญจน์ หอมกลิ่น

**สารบัญ**

หน้า

|  |  |
| --- | --- |
| แนวทางการใช้ชุดการเรียนรู้สำหรับครู  คำชี้แจงสำหรับนักเรียน  หน่วยการเรียนรู้ที่ 6 สมุดรายวันทั่วไป  แบบทดสอบก่อนเรียน  เรื่องที่ 1 รูปแบบของสมุดรายวันทั่วไป  แบบฝึกปฏิบัติที่ 1  แบบฝึกปฏิบัติที่ 2  เรื่องที่ 2 การบันทึกรายการค้าในสมุดรายวันทั่วไปสำหรับธุรกิจในท้องถิ่น  แบบฝึกปฏิบัติที่ 3  แบบฝึกปฏิบัติที่ 4  แบบทดสอบหลังเรียน  เฉลยแบบทดสอบก่อนเรียน  เฉลยแบบฝึกปฏิบัติที่ 1  เฉลยแบบฝึกปฏิบัติที่ 2  เฉลยแบบฝึกปฏิบัติที่ 3  เฉลยแบบฝึกปฏิบัติที่ 4  เฉลยแบบทดสอบหลังเรียน  บรรณานุกรม | 1  2  3  4  6  9  10  11  19  20  21  23  24  25  26  27  28  30 |

**แนวทางการใช้ชุดการเรียนรู้สำหรับครู**

1. ให้นักเรียนศึกษาขอบข่ายของเนื้อหา สาระสำคัญและผลการเรียนรู้ให้เข้าใจ
2. ให้นักเรียนทำแบบทดสอบก่อนเรียน
3. ให้นักเรียนศึกษาเนื้อหาโดยละเอียดทีละเรื่อง และทำแบบฝึกปฏิบัติด้วยความรอบคอบด้วยตนเอง
4. ให้นักเรียนทำแบบทดสอบหลังเรียน ด้วยความรอบคอบและเต็มกำลังความสามารถ
5. นักเรียนต้องมีความซื่อสัตย์และรับผิดชอบต่อตนเองในการเรียน โดยไม่เปิดดูเฉลยก่อน และรู้จักรักษาเอกสารชุดการเรียนรู้นี้ให้อยู่ในสภาพดีเหมาะสมกับการใช้งานในครั้งต่อไป

**1**

**คำชี้แจงสำหรับนักเรียน**

1. อ่านคำชี้แจงจากแนวทางการศึกษาชุดการเรียนรู้ให้เข้าใจ
2. ศึกษาชุดการเรียนรู้นี้ร่วมกันกับสมาชิกในกลุ่ม และทำแบบฝึกปฏิบัติกิจกรรมตามคำแนะนำจนจบเนื้อหาที่กำหนดให้
3. ชุดการเรียนรู้ ประกอบด้วย
   1. แนวทางการศึกษาชุดการเรียนรู้
   2. แบบทดสอบก่อนเรียน จำนวน 10 ข้อ เวลา 10 นาที เมื่อทำเสร็จให้ตรวจคำตอบจากเฉลยแบบทดสอบก่อนเรียน
   3. เอกสารเนื้อหาเรื่องที่ 1 รูปแบบของสมุดรายวันทั่วไป พร้อมแบบฝึกปฏิบัติ โดยให้นักเรียนเขียนคำตอบลงในสมุดงานของตนเอง และมีแนวคำตอบแบบฝึกปฏิบัติ
   4. เอกสารเนื้อหาเรื่องที่ 2 การบันทึกรายการค้าในสมุดรายวันทั่วไปสำหรับธุรกิจในท้องถิ่น พร้อมแบบฝึกปฏิบัติ โดยให้นักเรียนเขียนคำตอบลงในสมุดงานของตนเอง และมีแนวคำตอบแบบฝึกปฏิบัติ
4. ทำแบบทดสอบหลังเรียน จำนวน 10 ข้อ เวลา 10 นาที คะแนนเต็ม 10 คะแนน แล้วตรวจคำตอบจากเฉลยแบบทดสอบหลังเรียน เกณฑ์ผ่าน 7 ข้อจาก 10 ข้อ
5. หากมีข้อสงสัยใด ๆ ให้ขอคำแนะนำจากครูผู้สอน
6. ส่งคืนชุดการเรียนรู้ตามกำหนดเวลาและต้องเก็บรักษาให้อยู่ในสภาพดี

**2**

**หน่วยการเรียนรู้ที่ 6**

**เรื่อง สมุดรายวันทั่วไป**

**ขอบข่ายเนื้อหา**

เรื่องที่ 1 รูปแบบของสมุดรายวันทั่วไป

เรื่องที่ 2 การบันทึกรายการค้าในสมุดรายวันทั่วไปสำหรับธุรกิจในท้องถิ่น

**สาระสำคัญ**

สมุดรายวันทั่วไป เป็นสมุดที่ใช้บันทึกรายการขั้นต้น โดยบันทึกเรียงตามลำดับวันที่ที่เกิดรายการค้า นั้น ๆ สมุดรายวันทั่วไปจึงเป็นสมุดที่รวบรวมรายการค้าไว้ที่เดียวกัน ทำให้การค้นหารายการค้าเป็นไป อย่างสะดวกและรวดเร็ว สำหรับหลักเกณฑ์ในการบันทึกบัญชีนั้นใช้ระบบบัญชีคู่

**ผลการเรียนรู้**

เมื่อศึกษาหน่วยการเรียนรู้ที่ 6 จบแล้ว มีความรู้เกี่ยวกับสมุดรายวันทั่วไป สามารถนำไปประยุกต์ใช้ ในชีวิตประจำวันและงานอาชีพได้

**จุดประสงค์การเรียนรู้**

1. อธิบายรูปแบบของสมุดรายวันทั่วไปได้
2. อธิบายและกำหนดผังบัญชีได้
3. อธิบายหลักการบันทึกรายการค้าในสมุดรายวันทั่วไปได้
4. บันทึกรายการค้าในสมุดรายวันทั่วไปได้

**3**

**แบบทดสอบก่อนเรียน**

**คำสั่ง จงเลือกคำตอบที่ถูกที่สุดเพียงข้อเดียวโดยทำเครื่องหมาย X ลงในกระดาษคำตอบ**

1. การบันทึกช่องวันที่ในสมุดรายวันทั่วไปตรงกับข้อใด
2. ต้องเรียงลำดับข้อมูลดังนี้ เดือน วันที่ พ.ศ.
3. ต้องเรียงลำดับข้อมูลดังนี้ พ.ศ. เดือน วันที่
4. การบันทึกวันที่ไม่ต้องเรียงตามลำดับก่อนหลัง
5. การเขียนเดือนเขียนคำเต็ม เช่น มกราคม กุมภาพันธ์
6. ข้อใดไม่ใช่ สมุดรายการขั้นต้น
7. สมุดรายวันซื้อ
8. สมุดรายวันขาย
9. สมุดรายวันรับเงิน
10. สมุดบัญชีแยกประเภท
11. ข้อใดกล่าวถูกต้องในการบันทึกช่องรายการในสมุดรายวันทั่วไป
12. การเขียนชื่อบัญชีเดบิตจะต้องห่างเส้น
13. การเขียนชื่อบัญชีเดบิตชิดเส้นทางซ้ายมือ
14. การเขียนชื่อบัญชีเครดิตจะเขียนในบรรทัดที่ 1
15. การเขียนคำอธิบายจะเขียนรายการในบรรทัดที่ 2
16. สมุดรายวันมีประโยชน์อย่างไร
17. ช่วยในการวิเคราะห์รายการค้า
18. สามารถตรวจสอบความถูกต้องได้ภายหลัง
19. ช่วยในการผ่านรายการค้าไปยังบัญชีแยกประเภท
20. ถูกทุกข้อ
21. คำอธิบายในสมุดรายวันทั่วไปมีประโยชน์อย่างไร
22. ช่วยจำแนกประเภทบัญชี
23. ช่วยในการวิเคราะห์รายการค้า
24. ช่วยให้รายละเอียดเกี่ยวกับรายการที่บันทึก
25. ช่วยในการผ่านรายการไปบัญชีแยกประเภท

**4**

1. ข้อใดเป็นลักษณะของการเปิดบัญชีในสมุดรายวันทั่วไป
2. ซื้อสินค้า
3. รับรายได้
4. จ่ายค่าใช้จ่าย
5. นำเงินสดมาลงทุน
6. ยอดคงเหลือปกติของบัญชีหมวดสินทรัพย์คือด้านใด
7. เดบิต
8. เครดิต
9. ไม่แน่นอน
10. ไม่มีข้อใดถูก
11. รายการเปิดบัญชีคือรายการที่มีลักษณะใด
12. รายการลงทุนครั้งแรก
13. รายการเมื่อเริ่มงวดบัญชีใหม่
14. รายการที่เกิดขึ้นระหว่างเดือน
15. ข้อ ก และ ข ถูกต้อง
16. นำเงินสดไปฝากธนาคาร จะบันทึกรายการอย่างไร
17. เดบิตเงินสด เครดิตเงินกู้
18. เดบิตเงินฝากธนาคาร เครดิตเงินสด
19. เดบิตเงินสด เครดิตเงินฝากธนาคาร
20. เดบิตเงินถอน เครดิตเงินฝากธนาคาร
21. ข้อใดคือรายการเปิดบัญชี
22. แดงนำเงินสดมาลงทุน
23. ดำถอนเงินสดใช้ส่วนตัว
24. เหลืองรับเงินสดค่าบริการ
25. เขียวยอมให้ลูกค้าค้างค่าสินค้า

**5**

**เรื่องที่ 1 รูปแบบของสมุดรายวันทั่วไป**

**ประเภทของสมุดบันทึกรายการขั้นต้น**

สมุดบันทึกรายการขั้นต้นสามารถแบ่งออกได้ 2 ประเภท คือ

1. สมุดรายวันเฉพาะ (Special Journal) คือสมุดที่ใช้บันทึกรายการขั้นต้นเฉพาะเรื่องใดเรื่องหนึ่ง เหมาะสำหรับกิจการซื้อขายสินค้า และกิจการขนาดใหญ่ ได้แก่ สมุดรายวันซื้อ สมุดรายวันส่งคืนสินค้า สมุดรายวันขาย สมุดรายวันรับคืนสินค้า สมุดรายวันรับเงิน สมุดรายวันจ่ายเงิน เป็นต้น
2. สมุดรายวันทั่วไป (General Journal) คือ สมุดที่ใช้บันทึกรายการขั้นต้นได้ทุกเรื่อง ในกรณีที่กิจการนั้นมีสมุดรายวันทั่วไปเพียงเล่มเดียว หรือใช้บันทึกเฉพาะรายการที่ไม่สามารถบันทึกใน สมุดรายวันเฉพาะเล่มอื่นได้ แต่ถ้าเป็นกรณีการบันทึกรายการเปิดบัญชีจะต้องนำมาบันทึกในสมุดรายวันทั่วไปก่อนเสมอ ในที่นี้เลือกศึกษาสมุดรายวันทั่วไปเพียงเล่มเดียว

**ตัวอย่าง**

สมุดรายวันทั่วไปมีรูปแบบดังนี้

(1) สมุดรายวันทั่วไป (2) หน้า…

|  |  |  |  |  |  |  |  |
| --- | --- | --- | --- | --- | --- | --- | --- |
| พ.ศ………. | | รายการ | เลขที่บัญชี | เดบิต | | เครดิต | |
| เดือน | วันที่ | บาท | สต. | บาท | สต. |
| (3) |  | (4) | (5) | (6) |  | (7) |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

**ส่วนประกอบของสมุดรายวันทั่วไป ประกอบด้วย**

1. ให้เขียนคำว่าสมุดรายวันทั่วไปอยู่ตรงกลางหัวตาราง
2. หน้าของสมุดรายวันทั่วไป ให้เขียนเรียงตามลำดับเลขที่ หน้า เช่น 1 2 3 …
3. ช่องวันที่ ให้บันทึกรายการค้าที่เกิดขึ้นเรียงลำดับก่อนหลัง ในการบันทึกรายการในช่องวันที่นั้น ให้บันทึกปี พ.ศ. ก่อน ต่อมาบันทึกเดือน และวันที่ ตามลำดับ หากวันต่อไปเป็นวันเดือนปีเดียวกัน ก็ไม่ต้องบันทึกวันที่ เดือนหรือปีนั้นอีก ยกเว้นเปลี่ยนวันที่ เดือน หรือปี
4. ช่องรายการ ให้บันทึกชื่อบัญชีที่เดบิต และชื่อบัญชีที่เครดิต พร้อมคำอธิบายรายการ
5. ช่องเลขที่บัญชี ให้บันทึกเลขที่บัญชีของเดบิต เครดิตในรายการค้านั้น ๆ
6. ช่องเดบิต ให้บันทึกจำนวนเงินของบัญชีที่ลงข้างเดบิต
7. ช่องเครดิต ให้บันทึกจำนวนเงินของบัญชีที่ลงข้างเครดิต

**6**

** ผังบัญชี**

การกำหนดเลขที่บัญชีหรือ ผังบัญชี จะกำหนดอย่างมีระบบตามมาตรฐานโดยทั่วไปแล้ว เลขที่บัญชีจะถูกกำหนดตามหมวดบัญชีทั้ง 5 หมวด ดังนี้

* หมวดที่ 1 หมวดสินทรัพย์ เลขประจำหมวดคือ 1
* หมวดที่ 2 หมวดหนี้สิน เลขประจำหมวดคือ 2
* หมวดที่ 3 หมวดส่วนของเจ้าของ (ทุน) เลขประจำหมวดคือ 3
* หมวดที่ 4 หมวดรายได้ เลขประจำหมวดคือ 4
* หมวดที่ 5 หมวดค่าใช้จ่าย เลขประจำหมวดคือ 5

ตัวอย่าง บัญชีเงินสด เลขที่ 101 มีความหมายดังนี้

เลขหลักแรก (หน้าสุด) 1 หมายถึง อยู่หมวดสินทรัพย์

เลขหลักที่ 2 และ 3 หมายถึงลำดับที่ ในที่นี้เงินสดอยู่ลำดับที่ 01

**การให้เลขที่บัญชี**

หมวดบัญชีสินทรัพย์ เลขหลักที่ 2 และ 3 จะเรียงตามสภาพคล่องสินทรัพย์ โดยเรียงจากสภาพคล่องมากไปหาน้อย เช่น บัญชีเงินสด (101) มีสภาพคล่องสูงกว่า บัญชีเงินฝากธนาคาร (102) เป็นต้น

หมวดหนี้สิน เลขหลักที่ 2 และ 3 จะเรียงตามลำดับเกิดขึ้นก่อนหลัง เช่น บัญชีเจ้าหนี้ (201) จะอยู่ก่อนบัญชี เงินกู้ระยะยาว (202) เป็นต้น

หมวดส่วนของเจ้าของ (ทุน) เลขหลักที่ 2 และ 3 จะเรียงตามการเกิดขึ้นก่อนหลัง เช่น นำสินทรัพย์มาลงทุนก็จะเกิดขึ้นก่อนที่จะมีการถอนใช้ส่วนตัว ก็จะเรียงดังนี้ บัญชีทุน-น.ส.สวย (301) บัญชีถอนใช้ส่วนตัว (302) เป็นต้น

หมวดรายได้ เลขหลักที่ 2 และ 3 จะเรียงตามความสำคัญของรายได้ ดังนั้น รายได้หลักจากการประกอบกิจการจึงอยู่ลำดับแรก เช่น บัญชีรายได้ค่าบริการ (401) บัญชีรายได้จากการขายหนังสือพิมพ์ (402) บัญชีรายได้อื่น ๆ (403) เป็นต้น

หมวดค่าใช้จ่าย เลขหลักที่ 2 และ 3 จะเรียงตามลำดับเกิดขึ้นก่อนหลังของค่าใช้จ่าย เช่น บัญชีค่าเช่าอาคาร (501) บัญชีค่าน้ำประปา-ค่าไฟฟ้า (502) บัญชีค่าพาหนะ (503) บัญชีค่าใช้จ่ายอื่น ๆ (504) เป็นต้น

**7**

 **ตัวอย่างการกำหนดเลขที่บัญชี**

**ตัวอย่าง**

|  |  |  |
| --- | --- | --- |
| หมวดบัญชี | ชื่อบัญชี | เลขที่บัญชี |
| 1. สินทรัพย์ | เงินสด  เงินฝากธนาคาร  ลูกหนี้  สินค้า  วัสดุสำนักงาน  เครื่องใช้สำนักงาน  อาคาร  ที่ดิน | 101  102  103  104  105  106  107  108 |
| 1. หนี้สิน | เจ้าหนี้การค้า  เงินเบิกเกินบัญชี  ตั๋วเงินจ่าย  เงินกู้ระยะยาว | 201  202  203  204 |
| 1. ส่วนของเจ้าของ (ทุน) | ทุน- เจ้าของกิจการ  ถอนใช้ส่วนตัว | 301  302 |
| 1. รายได้ | รายได้ค่าบริการ  รายได้อื่น ๆ/ รายได้เบ็ตเตล็ด | 401  402 |
| 1. ค่าใช้จ่าย | เงินเดือนและค่าจ้าง  ให้เรียงเลขที่  บัญชีตามลำดับที่เกิดเหตุการณ์  ค่าเช่า  ค่าโฆษณา  ค่าพาหนะ  ค่าซ่อมแซม  ค่ารับรอง | 501  502  503  504  505  506 |

**8**

** แบบฝึกปฏิบัติที่ 1**

คำชี้แจง ให้นักเรียนตอบคำถามต่อไปนี้

1. จงอธิบายเกี่ยวกับสมุดบันทึกรายการขั้นต้น

……………………………………………………………………………………………………

……………………………………………………………………………………………………

……………………………………………………………………………………………………

……………………………………………………………………………………………………

……………………………………………………………………………………………………

……………………………………………………………………………………………………

……………………………………………………………………………………………………

1. จงอธิบายถึงส่วนประกอบของสมุดรายวันทั่วไป

……………………………………………………………………………………………………

……………………………………………………………………………………………………

……………………………………………………………………………………………………

……………………………………………………………………………………………………

……………………………………………………………………………………………………

……………………………………………………………………………………………………

……………………………………………………………………………………………………

**9**

**แบบฝึกปฏิบัติที่ 2**

คำสั่ง ให้นักเรียนจัดทำผังบัญชี โดยให้ระบุหมวดบัญชี และเลขที่บัญชีให้ถูกต้อง

|  |  |  |  |
| --- | --- | --- | --- |
| **ข้อ** | **ชื่อบัญชี** | **หมวดบัญชี** | **เลขที่บัญชี** |
| 1 | เงินสด |  |  |
| 2 | เงินฝากธนาคาร |  |  |
| 3 | ลูกหนี้ |  |  |
| 4 | วัสดุสิ้นเปลือง |  |  |
| 5 | อุปกรณ์สำนักงาน |  |  |
| 6 | เครื่องตกแต่ง |  |  |
| 7 | อาคาร |  |  |
| 8 | ที่ดิน |  |  |
| 9 | เจ้าหนี้ |  |  |
| 10 | เงินกู้ธนาคาร |  |  |
| 11 | ทุน-นายทศพร |  |  |
| 12 | ถอนใช้ส่วนตัว |  |  |
| 13 | รายได้ค่าบริการ |  |  |
| 14 | รายได้เบ็ดเตล็ด |  |  |
| 15 | เงินเดือน |  |  |
| 16 | ค่าพาหนะ |  |  |
| 17 | ค่าเบี้ยประกัน |  |  |
| 18 | ค่าโฆษณา |  |  |
| 19 | ค่ารับรอง |  |  |
| 20 | ค่าใช้จ่ายเบ็ดเตล็ด |  |  |

**10**

**เรื่องที่ 2 การบันทึกรายการค้าในสมุดรายวันทั่วไปสำหรับธุรกิจในท้องถิ่น**

การบันทึกรายการค้าในสมุดรายวันทั่วไป ยึดหลักการบันทึกบัญชีคู่ (Double-entry book-keeping) ซึ่งเป็นหลักการบัญชีที่สมบูรณ์แบบและใช้กันโดยทั่วไปในปัจจุบัน รวมถึงหลักการบัญชีที่ใช้ในการศึกษา วิชาบัญชีต่าง ๆ หลักการบันทึกบัญชีคู่ เป็นการบันทึกบัญชีของรายการค้าทุกรายการที่เกิดขึ้น ซึ่งเมื่อทำการวิเคราะห์แล้วจะต้องนำไปบันทึกบัญชี 2 ด้านเสมอ คือ

ด้านเดบิต (Debit) จะใช้ตัวย่อว่า Dr. คือ ด้านซ้ายของสมการบัญชี ดังนั้นด้านเดบิตจึงเป็นด้านที่ใช้บันทึกรายการบัญชีที่ทำให้ด้านซ้ายของสมการบัญชีเพิ่มขึ้น หรือรายการบัญชีที่ทำให้ด้านขวาของสมการบัญชีลดลง คือการเพิ่มขึ้นของสินทรัพย์ การลดลงของหนี้สิน และการลดลงของส่วนของเจ้าของ (ทุน)

ด้านเครดิต (Credit) จะใช้ตัวย่อว่า Cr. คือ ด้านขวาของสมการบัญชี ดังนั้น ด้านเครดิตจึงเป็นด้าน ที่ใช้บันทึกรายการบัญชีที่ทำให้ด้านขวาของสมการบัญชีเพิ่มขึ้น หรือรายการบัญชีที่ทำให้ด้านซ้ายของสมการบัญชีลดลง คือการลดลงของสินทรัพย์ การเพิ่มขึ้นของหนี้สิน และการเพิ่มขึ้นของส่วนของเจ้าของ (ทุน)

หลักการบันทึกรายการค้าในสมุดรายวันทั่วไป คือ เมื่อได้วิเคราะห์รายการค้าที่เกิดขึ้นว่าเดบิต เครดิตบัญชีใด จึงนำไปบันทึกในสมุดรายวันทั่วไปตามลำดับขั้นตอน ดังนี้

1. เขียนคำว่า สมุดรายวันทั่วไป และหน้าของสมุดรายวันทั่วไป
2. เขียน พ.ศ. เดือน วันที่ ตามลำดับรายการค้าที่เกิดขึ้นก่อนหลัง
3. เขียนชื่อบัญชีที่เดบิตให้ชิดเส้นทางซ้ายในช่องรายการ พร้อมทั้งลงจำนวนเงินในช่องเดบิต
4. เขียนชื่อบัญชีที่เครดิตในบรรทัดถัดมา โดยให้เยื้องมาทางขวามือเล็กน้อย พร้อมทั้งลงจำนวนเงินในช่องเครดิต
5. เขียนคำอธิบายรายการให้ชัดเจน รัดกุม และได้ความหมายที่ถูกต้อง
6. ขีดเส้นใต้ใต้คำอธิบายรายการให้เรียบร้อย

**11**

**การบันทึกบัญชีในสมุดรายวันทั่วไป**

รายการค้าที่บันทึกบัญชีในสมุดรายวันทั่วไป แบ่งออกเป็น 2 ประเภท คือ

1. **รายการเปิดบัญชี**
   1. **การบันทึกรายการเปิดบัญชีเมื่อลงทุนครั้งแรก แบ่งได้ 3 กรณี คือ**

กรณีที่ 1 นำเงินสดมาลงทุน

กรณีที่ 2 นำเงินสดและสินทรัพย์อื่น ๆ มาลงทุน

กรณีที่ 3 นำเงินสด สินทรัพย์อื่นและรับโอนหนี้มาลงทุน

**กรณีที่ 1 นำเงินสดมาลงทุน**

ตัวอย่าง วันที่ 1 มกราคม 2557 นายพรเทพ นำเงิน 100,000 บาท มาลงทุนเปิดร้านล้างอัดฉีด การบันทึกรายการเปิดบัญชีในสมุดรายวันทั่วไป ดังนี้

วิเคราะห์รายการค้าได้ว่า

เงินสด (101) เป็นสินทรัพย์เพิ่ม บันทึกด้านเดบิต

ทุน-นายพรเทพ (301) เป็นส่วนของเจ้าของ (ทุน) เพิ่ม บันทึกด้านเครดิต

**ตัวอย่าง**

สมุดรายวันทั่วไป หน้า 1

|  |  |  |  |  |  |  |  |
| --- | --- | --- | --- | --- | --- | --- | --- |
| พ.ศ. 2557 | | รายการ | เลขที่บัญชี | เดบิต | | เครดิต | |
| เดือน | วันที่ | บาท | สต. | บาท | สต. |
| ม.ค. | 1 | เงินสด | 101 | 100,000 | - |  |  |
|  |  | ทุน - นายพรเทพ | 301 |  |  | 100,000 | - |
|  |  | นายพรเทพ นำเงินสดมาลงทุน |  |  |  |  |  |
|  |  |  |  |  |  |  |  |

**12**

**กรณีที่ 2 นำเงินสดและสินทรัพย์อื่น ๆ มาลงทุน**

ตัวอย่าง วันที่ 1 มกราคม 2557 นายพรเทพ นำเงินสด 100,000 บาท เครื่องใช้สำนักงาน 50,000 บาท มาลงทุนเปิดร้านล้างอัดฉีด การบันทึกรายการเปิดบัญชีในสมุดรายวันทั่วไป ดังนี้

วิเคราะห์รายการค้าได้ว่า

เงินสด (101) เป็นสินทรัพย์เพิ่ม บันทึกด้านเดบิต

เครื่องใช้สำนักงาน (105) เป็นสินทรัพย์เพิ่ม บันทึกด้านเดบิต

ทุน-นายพรเทพ (301) เป็นส่วนของเจ้าของ (ทุน) เพิ่ม บันทึกด้านเครดิต

**ตัวอย่าง**

สมุดรายวันทั่วไป หน้า 1

|  |  |  |  |  |  |  |  |
| --- | --- | --- | --- | --- | --- | --- | --- |
| พ.ศ. 2557 | | รายการ | เลขที่บัญชี | เดบิต | | เครดิต | |
| เดือน | วันที่ | บาท | สต. | บาท | สต. |
| ม.ค. | 1 | เงินสด | 101 | 100,000 | - |  |  |
|  |  | เครื่องใช้สำนักงาน | 105 | 50,000 | - |  |  |
|  |  | ทุน - นายพรเทพ | 301 |  |  | 150,000 | - |
|  |  | นายพรเทพ นำเงินสดและสินทรัพย์อื่นมาลงทุน |  |  |  |  |  |
|  |  |  |  |  |  |  |  |
|  |  |  |  |  |  |  |  |

**13**

**กรณีที่ 3 นำเงินสด สินทรัพย์อื่น ๆ และรับโอนหนี้มาลงทุน**

ตัวอย่าง วันที่ 1 มกราคม 2557 นายพรเทพ นำเงินสด 100,000 บาท เครื่องใช้สำนักงาน 50,000 บาท เจ้าหนี้-ฟ้าประทาน 20,000 บาท มาลงทุนเปิดร้านล้างอัดฉีด การบันทึกรายการเปิดบัญชีในสมุดรายวันทั่วไป ดังนี้

วิเคราะห์รายการค้าได้ว่า

เงินสด (101) เป็นสินทรัพย์ เพิ่ม บันทึกด้านเดบิต

เครื่องใช้สำนักงาน (105) เป็นสินทรัพย์ เพิ่ม บันทึกด้านเดบิต

เจ้าหนี้-ฟ้าประทาน (201) เป็นหนี้สิน เพิ่ม บันทึกด้านเครดิต ทุน-นายพรเทพ (301) เป็นส่วนของเจ้าของ (ทุน) เพิ่ม บันทึกด้านเครดิต

**ตัวอย่าง**

สมุดรายวันทั่วไป หน้า 1

|  |  |  |  |  |  |  |  |
| --- | --- | --- | --- | --- | --- | --- | --- |
| พ.ศ. 2557 | | รายการ | เลขที่บัญชี | เดบิต | | เครดิต | |
| เดือน | วันที่ | บาท | สต. | บาท | สต. |
| ม.ค. | 1 | เงินสด | 101 | 100,000 | - |  |  |
|  |  | เครื่องใช้สำนักงาน | 105 | 50,000 | - |  |  |
|  |  | เจ้าหนี้-ฟ้าประทาน | 201 |  |  | 20,000 | - |
|  |  | ทุน - นายพรเทพ | 301 |  |  | 130,000 | - |
|  |  | นายพรเทพนำสินทรัพย์และหนี้สินมาลงทุน |  |  |  |  |  | |
|  |  |  |  |  |  |  |  | |
|  |  |  |  |  |  |  |  |

**14**

* 1. **การบันทึกบัญชีเมื่อเริ่มรอบระยะเวลาบัญชีใหม่ (งวดบัญชีใหม่)**

การบันทึกรายการในสมุดรายวันทั่วไปเหมือนกรณีการลงทุนครั้งแรกคือ ต้องบันทึก ในสมุดรายวันทั่วไปแบบรวม โดยเขียนเงินสด สินทรัพย์อื่นให้หมดก่อน แล้วจึงเขียนหนี้สินให้หมด ตามด้วยทุนเป็นลำดับสุดท้าย แล้วเขียนคำอธิบายรายการว่า บันทึกสินทรัพย์ หนี้สิน และทุนที่มีอยู่ ณ วันที่เปิดบัญชี

การบันทึกรายการเปิดบัญชีเมื่อเริ่มรอบระยะเวลาบัญชีใหม่ อาจใช้สมุดรายวันทั่วไปและบัญชีแยกประเภทเล่มเดิม เพื่อบันทึกรายการต่อไป หรือจะใช้สมุดเล่มใหม่ก็ได้แล้วแต่กิจการ

รอบระยะเวลาบัญชี หมายถึง ช่วงระยะเวลาหนึ่งที่ต้องแสดงผลการดำเนินงานและฐานะทางการเงินของกิจการ เช่น 3 เดือน 6 เดือน หรือ 12 เดือน แต่ที่นิยมคือ 12 เดือน เริ่มตั้งแต่ 1 มกราคม – ธันวาคม ของปีนั้น ๆ

ตัวอย่าง วันที่ 1 มกราคม 2558 ซึ่งเป็นเริ่มงวดบัญชีใหม่ นายพรเทพ เปิดร้านล้างอัดฉีด มีสินทรัพย์ และหนี้สินคงเหลือยกมา ดังนี้ เงินสด 100,000 บาท เครื่องใช้สำนักงาน 50,000 บาท และเจ้าหนี้-ฟ้าประทาน 20,000 บาท การบันทึกรายการเปิดบัญชีเมื่อเริ่มรอบระยะเวลาบัญชีใหม่ ดังนี้

วิเคราะห์รายการค้าได้ว่า

เงินสด (101) เป็นสินทรัพย์ เพิ่ม บันทึกด้านเดบิต

เครื่องใช้สำนักงาน (105) เป็นสินทรัพย์ เพิ่ม บันทึกด้านเดบิต

เจ้าหนี้-ฟ้าประทาน (201) เป็นหนี้สิน เพิ่ม บันทึกด้านเครดิต

ทุน-นายพรเทพ (301) เป็นส่วนของเจ้าของ (ทุน) เพิ่ม บันทึกด้านเครดิต

**ตัวอย่าง**

สมุดรายวันทั่วไป หน้า 1

|  |  |  |  |  |  |  |  |
| --- | --- | --- | --- | --- | --- | --- | --- |
| พ.ศ. 2558 | | รายการ | เลขที่บัญชี | เดบิต | | เครดิต | |
| เดือน | วันที่ | บาท | สต. | บาท | สต. |
| ม.ค. | 1 | เงินสด | 101 | 100,000 | - |  |  |
|  |  | เครื่องใช้สำนักงาน | 105 | 50,000 | - |  |  |
|  |  | เจ้าหนี้-ฟ้าประทาน | 201 |  |  | 20,000 | - |
|  |  | ทุน - นายพรเทพ | 301 |  |  | 130,000 | - |
|  |  | บันทึกสินทรัพย์ หนี้สินและทุน ณ วันขึ้นงวดบัญชีใหม่ |  |  |  |  |  |
|  |  |  |  |  |  |  |  |
|  |  |  |  |  |  |  |  |

**15**

1. **การบันทึกรายการปกติของกิจการ**

รายการปกติของกิจการ เป็นการบันทึกรายการค้าต่าง ๆ ที่เกิดขึ้นหลังจากมีการลงทุน หรือ เริ่มระยะเวลาบัญชีใหม่แล้วในแต่ละวัน โดยการบันทึกรายการค้าปกติของกิจการจะบันทึกเรียงตามลำดับก่อนหลังของการเกิดรายการค้า ซึ่งจะมีลักษณะเหมือนกับการบันทึกรายการค้าในสมุดรายวันทั่วไป ที่ผ่านมา

ตัวอย่าง วันที่ 1 มกราคม 2558 ซึ่งเป็นเริ่มงวดบัญชีใหม่ นายพรเทพ เปิดร้านล้างอัดฉีด มีสินทรัพย์และหนี้สินคงเหลือยกมา ดังนี้ เงินสด 100,000 บาท เครื่องใช้สำนักงาน 50,000 บาท และเจ้าหนี้-ฟ้าประทาน 20,000 บาท การบันทึกรายการเปิดบัญชีเมื่อเริ่มรอบระยะเวลาบัญชีใหม่ และระหว่างเดือนมีรายการค้าดังนี้

วันที่ 2 มกราคม 2558 รับเงินจากค่าบริการล้างรถ 4,500 บาท

วันที่ 3 มกราคม 2558 ซื้ออุปกรณ์ล้างรถเพิ่มเติม 2,000 บาท

**ตัวอย่าง**

การบันทึกบัญชีในสมุดรายวันทั่วไป เป็นดังนี้

สมุดรายวันทั่วไป หน้า 1

|  |  |  |  |  |  |  |  |
| --- | --- | --- | --- | --- | --- | --- | --- |
| พ.ศ. 2558 | | รายการ | เลขที่บัญชี | เดบิต | | เครดิต | |
| เดือน | วันที่ | บาท | สต. | บาท | สต. |
| ม.ค. | 1 | เงินสด | 101 | 100,000 | - |  |  |
|  |  | เครื่องใช้สำนักงาน | 105 | 50,000 | - |  |  |
|  |  | เจ้าหนี้-ฟ้าประทาน | 201 |  |  | 20,000 | - |
|  |  | ทุน - นายพรเทพ | 301 |  |  | 130,000 | - |
|  |  | บันทึกสินทรัพย์ หนี้สินและทุน ณ วันขึ้นงวดบัญชีใหม่ |  |  |  |  |  |
|  | 2 | เงินสด | 101 | 4,500 | - |  |  |
|  |  | รายได้ค่าบริการ | 401 |  |  | 4,500 | - |
|  |  | รับเงินค่าบริการล้างรถ |  |  |  |  |  |
|  | 3 | อุปกรณ์สำนักงาน | 104 | 2,000 | - |  |  |
|  |  | เงินสด | 101 |  |  | 2,000 | - |
|  |  | ซื้ออุปกรณ์ในการล้างรถเพิ่มเติม |  |  |  |  |  |
|  |  |  |  |  |  |  |  |

**16**

****

**สรุป**

**สมุดบันทึกรายการขั้นต้นสามารถแบ่งออกได้ 2 ประเภท คือ**

1. สมุดรายวันเฉพาะ (Special Journal) คือสมุดที่ใช้บันทึกรายการขั้นต้นเฉพาะเรื่องใดเรื่องหนึ่ง เหมาะสำหรับกิจการซื้อขายสินค้า และกิจการขนาดใหญ่ ได้แก่ สมุดรายวันซื้อ สมุดรายวันส่งคืนสินค้า สมุดรายวันขาย สมุดรายวันรับคืนสินค้า สมุดรายวันรับเงิน สมุดรายวันจ่ายเงิน เป็นต้น
2. สมุดรายวันทั่วไป (General Journal) คือ สมุดที่ใช้บันทึกรายการขั้นต้นได้ทุกเรื่อง ในกรณี ที่กิจการนั้นมีสมุดรายวันทั่วไปเพียงเล่มเดียว หรือใช้บันทึกเฉพาะรายการที่ไม่สามารถบันทึกในสมุดรายวันเฉพาะเล่มอื่นได้

**ผังบัญชี**

การกำหนดเลขที่บัญชีหรือ ผังบัญชี จะกำหนดอย่างมีระบบตามมาตรฐานโดยทั่วไปแล้ว เลขที่บัญชีจะถูกกำหนดตามหมวดบัญชีทั้ง 5 หมวด ดังนี้

* หมวดที่ 1 หมวดสินทรัพย์ เลขประจำหมวดคือ 1
* หมวดที่ 2 หมวดหนี้สิน เลขประจำหมวดคือ 2
* หมวดที่ 3 หมวดส่วนของเจ้าของ (ทุน) เลขประจำหมวดคือ 3
* หมวดที่ 4 หมวดรายได้ เลขประจำหมวดคือ 4
* หมวดที่ 5 หมวดค่าใช้จ่าย เลขประจำหมวดคือ 5

ตัวอย่าง บัญชีเงินสด เลขที่ 101 มีความหมายดังนี้

เลขหลักแรก 1 หมายถึง อยู่หมวดสินทรัพย์

เลขหลักที่ 2 และ 3 หมายถึงลำดับที่ ในที่นี้อยู่ลำดับที่ 01

หลักการบันทึกบัญชีคู่ (Double-entry book-keeping) เป็นหลักการบัญชีที่สมบูรณ์แบบและ ใช้กันโดยทั่วไปในปัจจุบัน โดยบันทึกบัญชี 2 ด้านเสมอ ประกอบด้วย ด้านเดบิต (Debit) คือ ด้านซ้ายของสมการบัญชี และด้านเครดิต (Credit) คือ ด้านขวาของสมการบัญชี เมื่อได้วิเคราะห์รายการค้าที่เกิดขึ้นว่าเดบิต เครดิตแล้ว จึงนำไปบันทึกในสมุดรายวันทั่วไปตามลำดับขั้นตอน ดังนี้

1. เขียนคำว่า สมุดรายวันทั่วไป และหน้าของสมุดรายวันทั่วไป
2. เขียน พ.ศ. เดือน วันที่ ตามลำดับรายการค้าที่เกิดขึ้นก่อนหลัง
3. เขียนชื่อบัญชีที่เดบิตให้ชิดเส้นทางซ้ายในช่องรายการ พร้อมทั้งลงจำนวนเงินในช่องเดบิต
4. เขียนชื่อบัญชีที่เครดิตในบรรทัดถัดมา โดยให้เยื้องมาทางขวามือเล็กน้อย พร้อมทั้ง ลงจำนวนเงินในช่องเครดิต
5. เขียนคำอธิบายรายการให้ชัดเจน รัดกุม และได้ความหมายที่ถูกต้อง
6. ขีดเส้นใต้ใต้คำอธิบายรายการให้เรียบร้อย

**17**

****

**การบันทึกบัญชีในสมุดรายวันทั่วไป**

รายการค้าที่บันทึกบัญชีในสมุดรายวันทั่วไป แบ่งออกเป็น 2 ประเภท คือ

1. รายการเปิดบัญชี
   1. การบันทึกรายการเปิดบัญชีเมื่อลงทุนครั้งแรก แบ่งได้ 3 กรณี คือ

กรณีที่ 1 นำเงินสดมาลงทุน

กรณีที่ 2 นำเงินสดและสินทรัพย์อื่น ๆ มาลงทุน

กรณีที่ 3 นำเงินสด สินทรัพย์อื่นและรับโอนหนี้มาลงทุน

* 1. การบันทึกบัญชีเมื่อเริ่มรอบระยะเวลาบัญชีใหม่ (งวดบัญชีใหม่)

1. การบันทึกรายการปกติของกิจการ

**18**

**แบบฝึกปฏิบัติที่ 3**

คำชี้แจง ให้นักเรียนบันทึกรายการค้าต่อไปนี้ในสมุดรายวันทั่วไป

เมื่อวันที่ 1 กุมภาพันธ์ 2557 นางสาวกาญจนา เปิดร้านเสริมสวย “กาญจนาบิวตี้” โดยนำเงินสด 50,000 บาท มาลงทุน ระหว่างเดือนมีรายการค้าดังนี้

2 กุมภาพันธ์ 2557 ซื้อเครื่องมือในการทำผม 4,000 บาท

3 กุมภาพันธ์ 2557 ได้รับเงินค่าทำผมให้ลูกค้า 2,500 บาท

4 กุมภาพันธ์ 2557 ให้บริการทำผมแก่นางพรอุมา 500 บาท ขอค้างไว้ก่อน

5 กุมภาพันธ์ 2557 รับชำระหนี้จากลูกหนี้นางพรอุมา 500 บาท

6 กุมภาพันธ์ 2557 รับเงินค่าทำผมจากลูกค้า 2,000 บาท

7 กุมภาพันธ์ 2557 ซื้อเครื่องมือทำผมเพิ่มเป็นเงินเชื่อจากร้านฟ้าใส 5,000 บาท

8 กุมภาพันธ์ 2557 ชำระหนี้ร้านฟ้าใส 3,000 บาท

9 กุมภาพันธ์ 2557 จ่ายค่าเช่าร้าน 1,500 บาท

**19**

**แบบฝึกปฏิบัติที่ 4**

นางสุมีนา นำสินทรัพย์ หนี้สิน มาลงทุนเปิดกิจการ “สุมีนาติวเตอร์” ดังนี้ เงินสด 100,000 บาท อุปกรณ์การเรียน 50,000 บาท วัสดุสำนักงาน 25,000 บาท เจ้าหนี้-สายฝน 15,000 บาท มาลงทุนเปิดกิจการ เมื่อวันที่ 1 มีนาคม 2557 ระหว่างเดือนมีรายการค้า ดังนี้

2 มีนาคม 2557 ซื้อวัสดุสำนักงานเป็นเงินสด 3,500 บาท

3 มีนาคม 2557 ซื้ออุปกรณ์การเรียน 1,500 บาท

4 มีนาคม 2557 รับเงินค่าสอนพิเศษ 6,000 บาท

5 มีนาคม 2557 จ่ายค่าน้ำประปา-ค่าไฟฟ้า 1,000 บาท

6 มีนาคม 2557 ซื้อวัสดุสำนักงานเพิ่มเติม 5,000 บาท เป็นเงินเชื่อจากร้านไทม์

7 มีนาคม 2557 ด.ช.มุ่งมั่นขอค้างค่าเรียนพิเศษ 1,000 บาท

8 มีนาคม 2557 จ่ายชำระหนี้ค่าวัสดุฯให้แก่เจ้าหนี้ไทม์ 5,000 บาท

9 มีนาคม 2557 รับชำระหนี้จาก ด.ช.มุ่งมั่นที่ค้างค่าเรียนพิเศษ 1,000 บาท

**20**

**แบบทดสอบหลังเรียน**

**คำสั่ง จงเลือกคำตอบที่ถูกที่สุดเพียงข้อเดียวโดยทำเครื่องหมาย X ลงในกระดาษคำตอบ**

1. ข้อใดไม่ใช่สมุดรายการขั้นต้น
2. สมุดรายวันซื้อ
3. สมุดรายวันขาย
4. สมุดรายวันรับเงิน
5. สมุดบัญชีแยกประเภท
6. สมุดรายวันมีประโยชน์อย่างไร
7. ช่วยในการวิเคราะห์รายการค้า
8. สามารถตรวจสอบความถูกต้องได้ภายหลัง
9. ช่วยในการผ่านรายการค้าไปยังบัญชีแยกประเภท
10. ถูกทุกข้อ
11. การบันทึกช่องวันที่ในสมุดรายวันทั่วไปตรงกับข้อใด
12. ต้องเรียงลำดับข้อมูลดังนี้ เดือน วันที่ พ.ศ.
13. ต้องเรียงลำดับข้อมูลดังนี้ พ.ศ. เดือน วันที่
14. การบันทึกวันที่ไม่ต้องเรียงตามลำดับก่อนหลัง
15. การเขียนเดือนเขียนคำเต็ม เช่น มกราคม กุมภาพันธ์
16. ข้อใดกล่าวถูกต้องในการบันทึกช่องรายการในสมุดรายวันทั่วไป
17. การเขียนชื่อบัญชีเดบิตจะต้องห่างเส้น
18. การเขียนชื่อบัญชีเดบิตชิดเส้นทางซ้ายมือ
19. การเขียนชื่อบัญชีเครดิตจะเขียนในบรรทัดที่ 1
20. การเขียนคำอธิบายจะเขียนรายการในบรรทัดที่ 2
21. คำอธิบายในสมุดรายวันทั่วไปมีประโยชน์อย่างไร
22. ช่วยจำแนกประเภทบัญชี
23. ช่วยในการวิเคราะห์รายการค้า
24. ช่วยให้รายละเอียดเกี่ยวกับรายการที่บันทึก
25. ช่วยในการผ่านรายการไปบัญชีแยกประเภท

**21**

1. ยอดคงเหลือปกติของบัญชีหมวดสินทรัพย์คือด้านใด
2. เดบิต
3. เครดิต
4. ไม่แน่นอน
5. ไม่มีข้อใดถูก
6. รายการเปิดบัญชีคือรายการที่มีลักษณะใด
7. รายการลงทุนครั้งแรก
8. รายการเมื่อเริ่มงวดบัญชีใหม่
9. รายการที่เกิดขึ้นระหว่างเดือน
10. ข้อ ก และ ข ถูกต้อง
11. ข้อใดเป็นลักษณะของการเปิดบัญชีในสมุดรายวันทั่วไป
12. ซื้อสินค้า
13. รับรายได้
14. จ่ายค่าใช้จ่าย
15. นำเงินสดมาลงทุน
16. ข้อใดคือรายการเปิดบัญชี
17. แดงนำเงินสดมาลงทุน
18. ดำถอนเงินสดใช้ส่วนตัว
19. เหลืองรับเงินสดค่าบริการ
20. เขียวให้ยอมลูกค้าค้างค่าสินค้า
21. นำเงินสดไปฝากธนาคาร จะบันทึกรายการอย่างไร
22. เดบิตเงินสด เครดิตเงินกู้
23. เดบิตเงินฝากธนาคาร เครดิตเงินสด
24. เดบิตเงินสด เครดิตเงินฝากธนาคาร
25. เดบิตเงินถอน เครดิตเงินฝากธนาคาร

**22**



|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ข้อ 1** | **ข้อ 2** | **ข้อ 3** | **ข้อ 4** | **ข้อ 5** | **ข้อ 6** | **ข้อ 7** | **ข้อ 8** | **ข้อ 9** | **ข้อ 10** |
| **ตอบ 2** | **ตอบ 4** | **ตอบ 2** | **ตอบ 4** | **ตอบ 3 4** | **ตอบ 4** | **ตอบ 1** | **ตอบ 4** | **ตอบ 2** | **ตอบ 1** |

**เฉลยก่อนเรียน**

มาลองดูกันซิว่าได้คนละ กี่คะแนน

**23**

**เฉลยแบบฝึกปฏิบัติที่ 1**

คำชี้แจง ให้นักเรียนตอบคำถามต่อไปนี้

1. จงอธิบายเกี่ยวกับสมุดรายการขั้นต้น

สมุดบันทึกรายการขั้นต้นสามารถแบ่งออกได้ 2 ประเภท คือ

1. สมุดรายวันเฉพาะ (Special Journal) คือสมุดที่ใช้บันทึกรายการขั้นต้นเฉพาะเรื่องใด เรื่องหนึ่ง เหมาะสำหรับกิจการซื้อขายสินค้า และกิจการขนาดใหญ่ ได้แก่ สมุดรายวันซื้อ สมุดรายวันส่งคืนสินค้า สมุดรายวันขาย สมุดรายวันรับคืนสินค้า สมุดรายวันรับเงิน สมุดรายวันจ่ายเงิน เป็นต้น
2. สมุดรายวันทั่วไป (General Journal) คือ สมุดที่ใช้บันทึกรายการขั้นต้นได้ทุกเรื่อง ในกรณี ที่กิจการนั้นมีสมุดรายวันทั่วไปเพียงเล่มเดียว หรือใช้บันทึกเฉพาะรายการที่ไม่สามารถบันทึกในสมุดรายวันเฉพาะเล่มอื่นได้ แต่ถ้าเป็นกรณีการบันทึกรายการเปิดบัญชีจะต้องนำมาบันทึก ในสมุดรายวันทั่วไปก่อนเสมอ
3. จงอธิบายถึงส่วนประกอบของสมุดรายวันทั่วไป

สมุดรายวันทั่วไป ประกอบด้วยรายละเอียดต่อ่ไปนี้

1. คำว่าสมุดรายวันทั่วไปอยู่ตรงกลางหัวตาราง
2. หน้าของสมุดรายวันทั่วไป ให้เขียนเรียงตามลำดับเลขที่ หน้า เช่น 1 2 3 …
3. ช่องวันที่ ให้บันทึกรายการค้าที่เกิดขึ้นเรียงลำดับก่อนหลัง ในการบันทึกรายการในช่อง วันที่นั้น ให้บันทึกปี พ.ศ. ก่อน ต่อมาบันทึกเดือน และวันที่ ตามลำดับ หากวันต่อไปเป็นวันเดือนปีเดียวกัน ก็ไม่ต้องบันทึกวันที่ เดือนหรือปีนั้นอีก ยกเว้นเปลี่ยนวันที่ เดือน หรือปี
4. ช่องรายการ ให้บันทึกชื่อบัญชีที่เดบิต และชื่อบัญชีที่เครดิต พร้อมคำอธิบายรายการ
5. ช่องเลขที่บัญชี ให้บันทึกเลขที่บัญชีของเดบิตเครดิตในรายการค้านั้น ๆ
6. ช่องเดบิต ให้บันทึกจำนวนเงินของบัญชีที่ลงข้างเดบิต
7. ช่องเครดิต ให้บันทึกจำนวนเงินของบัญชีที่ลงข้างเครดิต

**24**

**เฉลยแบบฝึกปฏิบัติที่ 2**

**แบบฝึกปฏิบัติที่ 2**

คำสั่ง ให้นักเรียนจัดทำผังบัญชี โดยให้ระบุหมวดบัญชี และเลขที่บัญชีให้ถูกต้อง

|  |  |  |  |
| --- | --- | --- | --- |
| **ข้อ** | **ชื่อบัญชี** | **หมวดบัญชี** | **เลขที่บัญชี** |
| 1 | เงินสด | 1 | 101 |
| 2 | เงินฝากธนาคาร | 1 | 102 |
| 3 | ลูกหนี้ | 1 | 103 |
| 4 | วัสดุสิ้นเปลือง | 1 | 104 |
| 5 | อุปกรณ์สำนักงาน | 1 | 105 |
| 6 | เครื่องตกแต่ง | 1 | 106 |
| 7 | อาคาร | 1 | 107 |
| 8 | ที่ดิน | 1 | 108 |
| 9 | เจ้าหนี้ | 2 | 201 |
| 10 | เงินกู้ธนาคาร | 2 | 202 |
| 11 | ทุน-นายทศพร | 3 | 301 |
| 12 | ถอนใช้ส่วนตัว | 3 | 302 |
| 13 | รายได้ค่าบริการ | 4 | 401 |
| 14 | รายได้เบ็ดเตล็ด | 4 | 402 |
| 15 | เงินเดือน | 5 | 501 |
| 16 | ค่าพาหนะ | 5 | 502 |
| 17 | ค่าเบี้ยประกัน | 5 | 503 |
| 18 | ค่าโฆษณา | 5 | 504 |
| 19 | ค่ารับรอง | 5 | 505 |
| 20 | ค่าใช้จ่ายเบ็ดเตล็ด | 5 | 506 |

**25**

**เฉลยแบบฝึกปฏิบัติที่ 3**

สมุดรายวันทั่วไป หน้า 1

|  |  |  |  |  |  |  |  |
| --- | --- | --- | --- | --- | --- | --- | --- |
| พ.ศ. 2557 | | รายการ | เลขที่บัญชี | เดบิต | | เครดิต | |
| เดือน | วันที่ | บาท | สต. | บาท | สต. |
| ก.พ. | 1 | เงินสด | 101 | 50,000 | - |  |  |
|  |  | ทุน - นางสาวกาญจนา | 301 |  |  | 50,000 | - |
|  |  | นางสาวกาญจนา นำเงินสดมาลงทุน |  |  |  |  |  |
|  | 2 | เครื่องมือในการทำผม | 106 | 4,000 | - |  |  |
|  |  | เงินสด | 101 |  |  | 4,000 | - |
|  |  | ซื้อเครื่องมือในการทำผม |  |  |  |  |  |
|  | 3 | เงินสด | 101 | 2,500 | - |  |  |
|  |  | รายได้ค่าบริการ | 401 |  |  | 2,500 | - |
|  |  | ได้รับเงินค่าทำผมให้ลูกค้า |  |  |  |  |  |
|  | 4 | ลูกหนี้-พรอุมา | 103 | 500 | - |  |  |
|  |  | รายได้ค่าบริการ | 401 |  |  | 500 | - |
|  |  | ทำผมแก่นางพรอุมายังไม่ได้รับเงิน |  |  |  |  |  |
|  | 5 | เงินสด | 101 | 500 | - |  |  |
|  |  | ลูกหนี้-พรอุมา | 103 |  |  | 500 | - |
|  |  | รับชำระหนี้จากลูกหนี้พรอุมา |  |  |  |  |  |
|  | 6 | เงินสด | 101 | 2,000 | - |  |  |
|  |  | รายได้ค่าบริการ | 401 |  |  | 2,000 | - |
|  |  | ได้รับเงินค่าทำผมให้ลูกค้า |  |  |  |  |  |
|  | 7 | เครื่องมือในการทำผม | 106 | 5,000 | - |  |  |
|  |  | เจ้าหนี้-ร้านฟ้าใส | 201 |  |  | 5,000 | - |
|  |  | ซื้อเครื่องมือในการทำผมเป็นเงินเชื่อ |  |  |  |  |  |
|  | 8 | เจ้าหนี้-ร้านฟ้าใส | 201 | 3,000 | - |  |  |
|  |  | เงินสด | 101 |  |  | 3,000 | - |
|  |  | ชำระหนี้ค่าเครื่องมือทำผม |  |  |  |  |  |
|  | 9 | ค่าเช่าร้าน | 501 | 1,500 | - |  |  |
|  |  | เงินสด | 101 |  |  | 1,500 | - |
|  |  | จ่ายค่าเช่าร้าน |  |  |  |  |  |
|  |  |  |  |  |  |  |  |

**26**

**เฉลยแบบฝึกปฏิบัติที่ 4**

สมุดรายวันทั่วไป หน้า 1

|  |  |  |  |  |  |  |  |
| --- | --- | --- | --- | --- | --- | --- | --- |
| พ.ศ. 2557 | | รายการ | เลขที่บัญชี | เดบิต | | เครดิต | |
| เดือน | วันที่ | บาท | สต. | บาท | สต. |
| มี.ค. | 1 | เงินสด | 101 | 100,000 | - |  |  |
|  |  | วัสดุสำนักงาน | 104 | 50,000 | - |  |  |
|  |  | อุปกรณ์การเรียน | 105 | 25,000 | - |  |  |
|  |  | เจ้าหนี้ – นางสาวสายฝน | 201 |  |  | 15,000 | - |
|  |  | ทุน - นางสุมีนา | 301 |  |  | 160,000 | - |
|  |  | นางสุมีนา นำสินทรัพย์ หนี้สินมาลงทุน |  |  |  |  |  |
|  | 2 | วัสดุสำนักงาน | 104 | 3,500 | - |  |  |
|  |  | เงินสด | 101 |  |  | 3,500 | - |
|  |  | ซื้อวัสดุสำนักงานเป็นเงินสด |  |  |  |  |  |
|  | 3 | อุปกรณ์การเรียน | 105 | 1,500 | - |  |  |
|  |  | เงินสด | 101 |  |  | 1,500 | - |
|  |  | ซื้ออุปกรณ์การเรียน |  |  |  |  |  |
|  | 4 | เงินสด | 101 | 6,000 | - |  |  |
|  |  | รายได้ค่าสอนพิเศษ | 401 |  |  | 6,000 | - |
|  |  | รับเงินค่าสอนพิเศษ |  |  |  |  |  |
|  | 5 | ค่าน้ำประปา-ค่าไฟฟ้า | 501 | 1,000 | - |  |  |
|  |  | เงินสด | 101 |  |  | 1,000 | - |
|  |  | จ่ายค่าน้ำ-ค่าไฟฟ้า |  |  |  |  |  |
|  | 6 | วัสดุสำนักงาน | 104 | 5,000 | - |  |  |
|  |  | เจ้าหนี้-ร้านไทม์ | 202 |  |  | 5,000 | - |
|  |  | ซื้อวัสดุฯเป็นเงินเชื่อจากร้านไทม์ |  |  |  |  |  |
|  | 7 | ลูกหนี้-ด.ช.มุ่งมั่น | 103 | 1,000 | - |  |  |
|  |  | รายได้ค่าสอนพิเศษ | 401 |  |  | 1,000 | - |
|  |  | ด.ช.มุ่งมั่น ขอค้างค่าเรียนพิเศษ |  |  |  |  |  |
|  | 8 | เจ้าหนี้-ร้านไทม์ | 104 | 5,000 | - |  |  |
|  |  | เงินสด | 101 |  |  | 5,000 | - |
|  |  | จ่ายชำระหนี้ค่าวัสดุฯ บาท |  |  |  |  |  |
|  | 9 | เงินสด | 101 | 1,000 | - |  |  |
|  |  | ลูกหนี้-ด.ช.มุ่งมั่น | 103 |  |  | 1,000 | - |
|  |  | รับชำระหนี้จากด.ช.มุ่งมั่น |  |  |  |  |  |
|  |  |  | **27** |  |  |  |  |

****

**เฉลยแบบทดสอบหลังเรียน**

***เย้ !*  ได้คะแนนเพิ่มขึ้นเยอะเลย**

**ใช่ไหมละ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ข้อ 1** | **ข้อ 2** | **ข้อ 3** | **ข้อ 4** | **ข้อ 5** | **ข้อ 6** | **ข้อ 7** | **ข้อ 8** | **ข้อ 9** | **ข้อ 10** |
| **ตอบ 4** | **ตอบ 4** | **ตอบ 2** | **ตอบ 2** | **ตอบ 3** | **ตอบ 1** | **ตอบ 4** | **ตอบ 4** | **ตอบ 1** | **ตอบ 2** |

**28**

****

**นักเรียนทราบหรือไม่ว่าอาชีพนักบัญชี เกี่ยวข้องอย่างไรกับการเข้าสู่ AEC**

ประชาคมเศรษฐกิจอาเซียน (เออีซี) เกิดขึ้นมาจากการพัฒนาสมาคมประชาชาติ แห่งเอเชียตะวันออกเฉียงใต้ (อาเซียน)  เนื่องจากสมาชิกอาเซียนเห็นว่า ปัจจุบันอาเซียน มีจำนวนประเทศ 10 ประเทศ ประชากรเกือบ 500 ล้านคน ถือว่าเป็นเศรษฐกิจภูมิภาค ขนาดใหญ่ จึงควรร่วมมือกัน เพื่อทำให้อาเซียนมีความเข้มแข็งในด้านต่าง ๆ มากขึ้น เหตุนี้เอง อาเซียนจึงกลายสภาพเป็น เออีซี ในที่สุด โดยจะก่อตั้งและดำเนินการ อย่างเป็นทางการใน พ.ศ. 2558  และเพื่อส่งเสริมให้เป็นตลาดและฐานผลิตเดียวที่มี การเคลื่อนย้ายสินค้า บริการ และการลงทุน แรงงานฝีมือ และเงินทุนอย่างเสรี จึงได้กำหนดให้มีการถ่ายเทแรงงานด้านฝีมือเพื่อให้สามารถทำงานในประเทศสมาชิก ได้ง่ายขึ้น 8 อาชีพเสรีที่ว่านั้นประกอบด้วย *1. วิศวกรรม 2. การสำรวจ 3. สถาปัตยกรรม 4. แพทย์ 5. ทันตแพทย์ 6. พยาบาล 7. บัญชี และ 8. การบริการ/การท่องเที่ยว*

*…นักเรียนเห็นหรือยังว่า อาชีพนักบัญชีมีความสำคัญต่อเศรษฐกิจของประเทศ ไม่แพ้อาชีพอื่นเลย แถมยังเป็น 8 อาชีพเสรีในอาเซียนอีกด้วย*



**29**

****

บรรณานุกรม

นันท์ ศรีสุวรรณ. (2549). **บัญชีเบื้องต้น 1**. กรุงเทพมหานคร: สำนักพิมพ์วังอักษร.

เบญจมาศ อภิสิทธิ์ภิญโญ. (2550). **บัญชีอย่างง่าย.** นครราชสีมา : ไอเดีย ซอฟแวร์เทคโนโลยี.

ปิยะลักษณ์ พงศ์ติวัฒนากุล. (2547). **บัญชีเบื้องต้น** 1. กรุงเทพมหานคร : ศูนย์รวมหนังสือกรุงเทพฯ.

มนัสชัย กีรติผจญ และคณะ. (2554). **การบัญชีเบื้องต้น 1.** กรุงเทพมหานคร : สำนักพิมพ์เอมพันธ์

จำกัด.

วรรณา วงศ์วิวัฒน์.(2549). **บัญชีเบื้องต้น 1 (ฉบับปรับปรุง)**. กรุงเทพมหานคร : สำนักพิมพ์เอมพันธ์

จำกัด.

วัฒนา ศิวเกื้อ และคณะ. (2551). **การบัญชีขั้นต้น.** พิมพ์ครั้งที่ 5. กรุงเทพมหานคร : โรงพิมพ์

จุฬาลงกรณ์มหาวิทยาลัย.

ศูนย์ข้อมูลข่าวสารอาเซียน. (2556). **8 อาชีพเสรีในอาเซียน.** ค้นเมื่อ กุมภาพันธ์ 24, 2556,

จาก http://www.lampangvc.ac.th/lvcasean/page\_career.htm.

**30**

